**ELŐTERJESZTÉS**

Tiszavasvári Város Önkormányzata

Képviselő-testületének

**2024. november 21-én tartandó rendes ülésére**

**Az előterjesztés tárgya:** **Az Esélytér Intézményfenntartóval kötött szerződésekről**

**Mellékletek: -**

**Előterjesztés iktatószáma:** TPH/7570-…/2024.

**Az előterjesztés előadója:** Balázsi Csilla polgármester

**Az előterjesztés témafelelőse:** Gazdagné dr. Tóth Marianna önkormányzati és jogi osztályvezető

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30 pontja |
| Szociális és Humán Bizottság | SZMSZ 3. számú melléklet 2.2 pontja |

**Az ülésre meghívni javasolt szervek, személyek:**

|  |  |  |
| --- | --- | --- |
| Orosz Ferenc Sándor | Esélytér Intézményfenntartó képviselője | eselyter.intezmenyfenntarto@gmail.com |
|  |  |  |
|  |  |  |
|  |  |  |

**Egyéb megjegyzés:**

……………………………………………………………………………………………………………………………………………………………………………………………………

Tiszavasvári, 2024. november 13.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**Az Esélytér Intézményfenntartóval kötött szerződésekről**

**Tisztelt Képviselő-testület!**

A 2024. augusztus 8. napján megtartott képviselő-testületi ülésen 201/2024. (VIII.8.) Kt. számú határozattal a képviselő-testület arról döntött, hogy a 2019. szeptember 1. napjától kezdődő 2024. augusztus 31. napjáig tartó határozott időtartamú, Tiszavasvári Város Önkormányzata, az Esélytér Intézményfenntartó (továbbiakban: Intézményfenntartó) és a Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola között létrejött köznevelési megállapodás határidejét 5 éves határozott idővel 2029. augusztus 31. napjáigmeghosszabbítja.

Az Intézményfenntartó jelezte a 2019. május 15. napján kelt köznevelési megállapodás újbóli módosításának szükségességét az alábbi miatt: A megállapodás 3.2. pontja értelmében az óvodai ellátásnak helyet biztosító Petőfi u. 8., Petőfi u. 24. és Kossuth u. 76. szám alatti ingatlanok kizárólagos használatát külön használati szerződésben biztosítja az önkormányzat az Intézményfenntartó részére. A 6. pont értelmében az Intézményfenntartó kötelezi magát, hogy a használatába kapott ingatlanokat és a hozzájuk kapcsolódó teljes infrastruktúrát kizárólag nevelési és kulturális célokra használja a feladatellátást szolgáló ingatlanra vonatkozó használati szerződésben megfogalmazottak alapján.

Az egyházak hitéleti és közcélú tevékenységének anyagi feltételeiről szóló 1997. évi CXXIV. törvény 11/A. § (1) bekezdése és 13.§ (3) bekezdése alapján Tiszavasvári Város Önkormányzata a Képviselő-testület 218/2023. (VIII.31.) Kt. számú határozatával a **Petőfi u. 8., Petőfi u. 24. és Kossuth u. 76. szám alatti önkormányzati tulajdonú ingatlanokat az Esélytér Intézményfenntartó belső egyházi jogi személy ingyenes tulajdonába adta.**

Tekintettel arra, hogy az óvodai ellátás biztosítását szolgáló ingatlanok az Intézményfenntartó tulajdonába kerültek, a köznevelési megállapodásban megfogalmazott használati szerződés keretében biztosított ingatlanhasználat, okafogyottá vált. Ennek megfelelően kerül módosításra a köznevelési megállapodás 3.2. és 6. pontja. Az ingyenes tulajdonba adás miatt szükséges továbbá az ingatlanokra kötött használati szerződés megszüntetése.

Kérem a Tisztelt Képviselő-testületet az előterjesztést megtárgyalni a határozat tervezetet elfogadni szíveskedjen.

Tiszavasvári 2024. november 13.

**Balázsi Csilla**

**polgármester**

**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**……/2024.(XI.21.) Kt. számú**

**határozata**

**Az Esélytér Intézményfenntartóval kötött szerződésekről**

Tiszavasvári Város Önkormányzata Képviselő-testülete „**Az Esélytér Intézményfenntartóval kötött szerződésekről” szóló előterjesztéssel kapcsolatban** az alábbi határozatot hozza:

**Elfogadja Tiszavasvári Város Önkormányzata, az Esélytér Intézményfenntartó** (4400 Nyíregyháza, Csillag utca 3. sz.), és a **Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola** (4031 Debrecen, Wesselényi utca 4/b) között 2019. május 15. napján kelt **köznevelési megállapodás módosítását a határozat 1. melléklete szerinti tartalommal.**

**Elfogadja Tiszavasvári Város Önkormányzata és az Esélytér Intézményfenntartó** (4400 Nyíregyháza, Csillag utca 3. sz.) között **2019. május 21. napján** kelt használati szerződést megszüntető okiratot **a határozat 2. melléklete szerinti tartalommal.**

Felkéri a polgármestert, hogy a döntésről tájékoztassa az Esélytér Intézményfenntartót.

**Határidő:** azonnal **Felelős:** Balázsi Csilla polgármester

**…/2024.(XI.21.) Kt. sz. határozat 1. melléklete**

**KÖZNEVELÉSI SZERZŐDÉS 2. SZÁMÚ MÓDOSÍTÁSA**

mely létrejött

egyrészről:

Név: **Tiszavasvári Város Önkormányzata**

Székhely: 4440 Tiszavasvári, Városháza tér 4.

Adószáma: 15732468-2-15

Képviseli: Szőke Zoltán polgármester

továbbiakban: **önkormányzat**

**másrészről**

Név: **Esélytér Intézményfenntartó**

Székhely: 4400 Nyíregyháza, Csillag u.3.

Adószáma: 18742428-1-15

Képviseli: Orosz Ferenc Sándor

továbbiakban: **Intézményfenntartó**

harmadrészről

Név: **Magiszter Óvoda, Általános Iskola, Gimnázium, Művészeti Szakgimnázium, Technikum, Szakképző Iskola és Alapfokú Művészeti Iskola**

Székhely: 4024 Debrecen, Wesselényi u. 4/b

Adószáma: 18568844-1-09

Képviseli: Demeterné Berencsi Tünde

továbbiakban: **Intézmény**

* továbbiakban Önkormányzat, Intézményfenntartó és Intézmény együtt Felek - között az alábbi helyen és időben a következő tartalommal:

1. **A köznevelési szerződés előzményei**

Az Önkormányzat és a Magyarországi Magiszter Alapítvány (továbbiakban: Alapítvány) között 2009. május 28-án közoktatási megállapodás jött létre, a Tiszavasváriban működő, az Alapítvány fenntartásában lévő Intézmény közoktatási feladatait illetően. A megállapodás tíz éves időtartamra került megkötésre, és **2019. augusztus 31. napján hatályát vesztette**.

Az Alapítvány és az Esélytér Intézményfenntartó között létrejött megállapodás alapján a fenntartói jogokat az **Esélytér Intézményfenntartó 2019. szeptember 1. dátummal átvette, mely megállapodás 2024. augusztus 31. napjáig szólt.**

A határozott idő elteltét megelőzően **Felek 2029. augusztus 31. napjáig tartó határozott időtartamra meghosszabbították a köznevelési szerződés határidejét 2024. augusztus 12. napján kelt módosító szerződés alapján.**

**Jelen szerződés tárgya**

**2.Felek a közöttük 2019. május 12. napján létrejött Tiszavasvári Város Önkormányzata Képviselő-testülete 168/2019. (V.14.) Kt. számú határozatával jóváhagyott köznevelési megállapodás 3.2. pontját az alábbiak szerint módosítják:**

Eredeti szövegrész:

*„3.2* Tiszavasvári Város Önkormányzata Képviselő-testület 169/2019. (V.14.) Kt. számú határozatával elfogadott **külön megállapodás keretében biztosítja** az Önkormányzat tulajdonában álló, **tiszavasvári 2699/1**, **2686/2 és a 2708 hrsz-ú**, a valóságban a 4440, Tiszavasvári, Petőfi S. u. 8., Petőfi S. u. 24. és Kossuth u. 76.szám alatti ingatlanok **kizárólagos használatát**.

Intézményfenntartó fentiek szerint külön megállapodásban (használati szerződés) rögzített feltételekkel átveszi az óvodaépületek használati jogát és vállalja a Magiszter Óvoda működtetését.”

**Módosított szövegrész:**

**„*3.2*** Az egyházak hitéleti és közcélú tevékenységének anyagi feltételeiről szóló 1997. évi CXXIV. törvény 11/A. § (1) bekezdése és 13.§ (3) bekezdése alapján Tiszavasvári Város Önkormányzata a Képviselő-testület 218/2023. (VIII.31.) Kt. számú határozatával a Petőfi u. 8., Petőfi u. 24. és Kossuth u. 76. szám alatti önkormányzati tulajdonú ingatlanokat az Esélytér Intézményfenntartó belső egyházi jogi személy ingyenes tulajdonába adta.***”***

**3.Felek a közöttük 2019. május 12. napján létrejött Tiszavasvári Város Önkormányzata Képviselő-testülete 168/2019. (V.14.) Kt. számú határozatával jóváhagyott köznevelési megállapodás 6. pontját az alábbiak szerint módosítják:**

Eredeti szövegrész:

„6. Intézményfenntartó kötelezi magát, hogy a **használatba kapott ingatlanokat és a hozzájuk kapcsolódó teljes infrastruktúrát kizárólag nevelési és kulturális célokra használja** a feladatellátást szolgáló ingatlanra vonatkozó használati szerződésben megfogalmazottak alapján.”

**Módosított szövegrész:**

„6. Intézményfenntartó kötelezi magát, hogy **Tiszavasvári Város Önkormányzata Képviselő-testülete 168/2019. (V.14.) Kt. számú határozatával** tulajdonába került **ingatlanokat és a hozzájuk kapcsolódó teljes infrastruktúrát az önkormányzati vagyonba tartozó ingatlanok belső egyházi jogi személy részére történő ingyenes tulajdonba adásáról szóló megállapodásban** megfogalmazott feladatok ellátásának elősegítése érdekében használja.

3. A köznevelési megállapodás egyebekben változatlan tartalommal fenntartják.

4.Jelen szerződésben nem szabályozott kérdésekben **a köznevelési törvény és a Polgári Törvénykönyv rendelkezései az irányadók.**

**5.** Jelen megállapodást Tiszavasvári Város Önkormányzata Képviselő-testület …../2024 (XI.21.) Kt. számú határozatával hagyta jóvá.

6. Alulírott szerződő felek jelen szerződést, mint akaratukkal mindenben egyezőt, jóváhagyólag aláírták.

Tiszavasvári, 2024. ……………...

**…………………………………… ……………………………………………..**

**Balázsi Csilla polgármester Orosz Ferenc Sándor**

**Tiszavasvári Város Önkormányzata Esélytér Intézményfenntartó**

**képviseletében képviseletében**

**……………………………..**

**Demeterné Berencsi Tünde**

**Magiszter Óvoda, Általános Iskola, Gimnázium, Szakgimnázium, Szakközépiskola és Alapfokú Művészeti Iskola képviseletében**

**…../2024.(XI.21.) Kt. sz. határozat 2. melléklete**

**HASZNÁLATI SZERZŐDÉST MEGSZÜNTETŐ OKIRAT**

mely létrejött a Tiszavasvári Város Önkormányzata Képviselő-testületének …..**/2024. (…..) Kt. számú határozata alapján**

egyrészről

Név: **Tiszavasvári Város Önkormányzata**

Székhely: 4440 Tiszavasvári, Városháza tér 4.

Képviseli: Szőke Zoltán polgármester

a továbbiakban: **Használatba adó**

másrészről

Név: **Esélytér Intézményfenntartó**

Székhely: 4400 Nyíregyháza, Csillag u.3.

Adószáma: 18742428-1-15

Képviseli: Orosz Ferenc Sándor

a továbbiakban: **Használatba vevő**

együttesen továbbiakban Felek között alulírott helyen és napon a következő feltételek szerint:

**I. Előzmények:**

Felek között **2019. május 21. napján Tiszavasvári Város Önkormányzata Képviselő-testülete 169/2019. (V.14.) Kt. számú határozatával jött létre használati szerződés az önkormányzat** tulajdonában lévő alábbi tiszavasvári

* 2699/1 helyrajzi számú, valóságban **4440** **Tiszavasvári, Petőfi S. u. 8.** sz. alatti, általános iskola,
* 2686/2 helyrajzi számú, valóságban **4440** **Tiszavasvári, Petőfi S. u. 24.** sz. alatti általános iskola,
* 2708 helyrajzi számú, valóságban **4440** **Tiszavasvári, Kossuth u. 76.** szám alatti általános iskola

megnevezésű ingatlanokra vonatkozóan.

Az egyházak hitéleti és közcélú tevékenységének anyagi feltételeiről szóló 1997. évi CXXIV. törvény 10.§ (2)-(3) bekezdése, valamint 11/A. § szakasza értelmében az **Esélytér Intézményfenntartó belső egyházi jogi személy** törvényes határidőben igénybejelentést nyújtott be Tiszavasvári Város Önkormányzat Képviselő-testületéhez jelen megállapodás I. pontjában fentebb felsorolt, önkormányzati tulajdonú ingatlanjainak **ingyenes tulajdonjog átruházása tekintetében**. A felsorolt ingatlanok oktatási-nevelés célú hasznosítása feladatellátás miatt a **2019. május 21. napján** létrejött használati szerződésben foglaltak szerint 2024. augusztus 31. napjáig az Esélytér Intézményfenntartó birtokában álltak. Az ingatlanokban az Intzéményfenntartó fenntartásában lévő **Magiszter Óvoda, Általános Iskola, Középiskola, Szakképző Iskola és Alapfokú Művészeti Iskola működött/működik.** Az Esélytér Intézményfenntartó igénybejelentését **Tiszavasvári Város Önkormányzatának Képviselő-testülete** tudomásul vette; az Esélytér Intézményfenntartó részére **történő ingyenes tulajdonjog-átruházást 102/2023. (IV.27.) Kt. számú határozatával jóváhagyta.**

Az egyházak hitéleti és közcélú tevékenységének anyagi feltételeiről szóló 1997. évi CXXIV. törvény 11/A. § (1) bekezdése és 13.§ (3) bekezdése alapján Tiszavasvári Város Önkormányzata a Képviselő-testület 218/2023. (VIII.31.) Kt. számú határozatával a Petőfi u. 8., Petőfi u. 24. és Kossuth u. 76. szám alatti önkormányzati tulajdonú ingatlanokat az Esélytér Intézményfenntartó belső egyházi jogi személy ingyenes tulajdonába adta. Tekintettel arra, hogy az óvodai ellátás biztosítását szolgáló ingatlanok az Intézményfenntartó tulajdonába kerültek a használatukat biztosító szerződés megszüntetése indokolt.

**II.Szerződés tárgya**

**Felek a közöttük 2019. május 21. napján létrejött Tiszavasvári Város Önkormányzata Képviselő-testülete 169/2019. (V.14.) Kt. számú határozatával jóváhagyott használati szerződést – tekintettel arra, hogy a használattal érintett ingatlanok az Intézményfenntartó tulajdonába kerültek – megszüntetik.**

Felek megállapítják, hogy a Szabolcs-Szatmár-Bereg Vármegyei Kormányhivatal Földhivatali Főosztálya Ingatlan-nyilvántartási Osztály határozata alapján a tiszavasvári 2699/1 hrszú, a tiszavasvári 2686/2 hrsz-ú és a tiszavasvári 2708 hrsz-ú ingatlanok tulajdonjogának bejegyzése –ingyenes tulajdonba adás- jogcímen 2023.szeptember 29. napján megtörtént.

**Felek kinyilatkozzák, hogy az ingatlanok Intézményfenntartó tulajdonába kerülését követően a 2019. május 21. napján létrejött használati szerződésből eredően egymás felé semmilyen követelésük nincs.**

**Jelen megállapodást** *Tiszavasvári Város Önkormányzata Képviselő-testület …../****2024 (…..) Kt. számú határozatával hagyta jóvá.***

Alulírott szerződő felek jelen szerződést, mint akaratukkal mindenben egyezőt, jóváhagyólag aláírták.

Tiszavasvári, 2024. ……………... Nyíregyháza, 2024. ………………………...

…………………………………… ..………………………………………..

**Tiszavasvári Város Önkormányzata Esélytér Intézményfenntartó**

**Használatba adó Használatba vevő**

**képv.: Balázsi Csilla polgármester képv.: Orosz Ferenc Sándor**